CELEX: 32014R0437
Language: sl
Date: 2014-04-29 00:00:00
Title: Izvedbena uredba Komisije (EU) št. 437/2014 z dne 29. aprila 2014 o odobritvi 4,5-dikloro-2-oktil-2H-izotiazol-3-ona kot obstoječe aktivne snovi za uporabo v biocidnih proizvodih 21. vrste proizvodov  Besedilo velja za EGP

30.4.2014   
            
            
               SL
            
            
               Uradni list Evropske unije
            
            
               L 128/64
            
         IZVEDBENA UREDBA KOMISIJE (EU) št. 437/2014
   z dne 29. aprila 2014
   o odobritvi 4,5-dikloro-2-oktil-2H-izotiazol-3-ona kot obstoječe aktivne snovi za uporabo v biocidnih proizvodih 21. vrste proizvodov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) in zlasti tretjega pododstavka člena 89(1) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1451/2007 (2) določa seznam aktivnih snovi, ki jih je treba oceniti zaradi njihove možne vključitve v Prilogo I, IA ali IB k Direktivi 98/8/ES Evropskega parlamenta in Sveta (3). Navedeni seznam vključuje 4,5-dikloro-2-oktil-2H-izotiazol-3-on.
            
         
               (2)
            
            
               V skladu s členom 11(2) Direktive 98/8/ES je bila opravljena presoja 4,5-dikloro-2-oktil-2H-izotiazol-3-ona glede uporabe v 21. vrsti proizvodov, antivegetacijska sredstva, kot je opredeljena v Prilogi V k navedeni direktivi, kar ustreza 21. vrsti proizvodov, kot je opredeljena v Prilogi V k Uredbi (EU) št. 528/2012.
            
         
               (3)
            
            
               Norveška, ki je bila imenovana za poročevalko, je 21. decembra 2010 v skladu s členom 14(4) in (6) Uredbe (ES) št. 1451/2007 Komisiji predložila poročilo pristojnega organa in priporočilo.
            
         
               (4)
            
            
               Države članice in Komisija so pregledale poročilo pristojnega organa. V skladu s členom 15(4) Uredbe (ES) št. 1451/2007 so bile ugotovitve pregleda vključene v poročilo o oceni, pregledano na sestanku Stalnega odbora za biocidne pripravke 13. marca 2014.
            
         
               (5)
            
            
               Iz navedenega poročila o oceni je razvidno, da je za biocidne proizvode, ki se uporabljajo za 21. vrsto proizvodov in vsebujejo 4,5-dikloro-2-oktil-2H-izotiazol-3-on, mogoče pričakovati, da izpolnjujejo zahteve iz člena 5 Direktive 98/8/ES, če so izpolnjene določene specifikacije in pogoji glede njihove uporabe.
            
         
               (6)
            
            
               Zato je primerno odobriti 4,5-dikloro-2-oktil-2H-izotiazol-3-on za uporabo v biocidnih proizvodih 21. vrste proizvodov, če so takšne specifikacije in pogoji izpolnjeni.
            
         
               (7)
            
            
               Ker v oceno niso bili vključeni nanomateriali, jih odobritev v skladu s členom 4(4) Uredbe (EU) št. 528/2012 ne bi smela zajemati.
            
         
               (8)
            
            
               Pred odobritvijo aktivne snovi bi bilo treba zagotoviti ustrezno obdobje, v katerem bi zainteresirane strani lahko sprejele potrebne pripravljalne ukrepe za izpolnitev novih zahtev.
            
         
               (9)
            
            
               Ukrepi iz te uredbe so v skladu z mnenjem Stalnega odbora za biocidne pripravke –
            
         SPREJELA NASLEDNJO UREDBO:
   Člen 1
   4,5-dikloro-2-oktil-2H-izotiazol-3-on se odobri kot aktivna snov za uporabo v biocidnih proizvodih 21. vrste proizvodov, pri čemer se upoštevajo specifikacije in pogoji iz Priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. aprila 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 167, 27.6.2012, str. 1.
   
      (2)  Uredba Komisije (ES) št. 1451/2007 z dne 4. decembra 2007 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta o dajanju biocidnih pripravkov v promet (UL L 325, 11.12.2007, str. 3).
   
      (3)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).
   
      PRILOGA
      
                  Splošno ime
               
               
                  Ime po IUPAC
                  Identifikacijske številke
               
               
                  Minimalna stopnja čistosti aktivne snovi (1)
                  
               
               
                  Datum odobritve
               
               
                  Datum prenehanja veljavnosti odobritve
               
               
                  Vrsta proizvoda
               
               
                  Posebni pogoji (2)
                  
               
            
                  4,5-dikloro-2-oktil-2H-izotiazol-3-on
               
               
                  Ime po IUPAC:
                  4,5-dikloro-2-oktil izotiazol-3(2H)-on
                  Št. ES: 264-843-8
                  Št. CAS: 64359-81-5
               
               
                  950 g/kg
               
               
                  1. januar 2016
               
               
                  31. december 2025
               
               
                  21
               
               
                  Pri oceni proizvoda je treba posebno pozornost nameniti vidikom izpostavljenosti, tveganja in učinkovitosti, povezanim s katero koli uporabo, zajeto v vlogi za izdajo dovoljenja, ki niso bili obravnavani v oceni tveganja aktivne snovi na ravni Unije.
                  Osebe, ki dajejo proizvode, ki vsebujejo 4,5-dikloro-2-oktil-2H-izotiazol-3-on, na trg za nepoklicne uporabnike, zagotovijo, da so proizvodom priložene ustrezne rokavice.
                  Dovoljenja se izdajo pod naslednjimi pogoji:
                  
                              1.
                           
                           
                              za industrijske ali poklicne uporabnike se vzpostavijo postopki varnega ravnanja in primerni organizacijski ukrepi. Če izpostavljenosti ni mogoče zmanjšati na sprejemljivo raven z drugimi načini, se proizvodi uporabljajo z ustrezno osebno zaščitno opremo;
                           
                        
                              2.
                           
                           
                              na oznakah in po potrebi v navodilih za uporabo se navede, da je proizvode treba hraniti izven dosega otrok, dokler obdelane površine niso suhe;
                           
                        
                              3.
                           
                           
                              na oznakah in po potrebi na varnostnih listih dovoljenih proizvodov se navede, da uporaba, vzdrževanje in popravila potekajo na zaprtem območju, na neprepustni trdni podlagi z ogrado ali na tleh, prekritih z neprepustnim materialom, za preprečevanje izgube in zmanjšanje emisij v okolje ter da se vse izgube ali odpadki, ki vsebujejo 4,5-dikloro-2-oktil-2H-izotiazol-3-on, zbirajo za ponovno uporabo ali odstranitev;
                           
                        
                              4.
                           
                           
                              za proizvode, ki lahko povzročajo ostanke v živilih ali krmi, se preveri, ali je treba določiti nove ali spremeniti obstoječe mejne vrednosti ostankov (MRL) v skladu z Uredbo (ES) št. 470/2009 Evropskega parlamenta in Sveta (3) ali Uredbo Evropskega parlamenta in Sveta (ES) št. 396/2005 (4), in sprejmejo se vsi ustrezni ukrepi za zmanjšanje tveganja, da se veljavne MRL ne presežejo.
                           
                        Kadar je bil izdelek obdelan z enim ali več biocidnimi proizvodi, ki vsebujejo 4,5-dikloro-2-oktil-2H-izotiazol-3-on, ali take proizvode namensko vsebuje in kadar je to potrebno zaradi možnosti stika s kožo ali sprostitve 4,5-dikloro-2-oktil-2H-izotiazol-3-ona v normalnih pogojih uporabe, oseba, pristojna za dajanje izdelka na trg, zagotovi, da so na oznaki navedene informacije o tveganju za senzibilizacijo kože in informacije iz drugega pododstavka člena 58(3) Uredbe (EU) št. 528/2012.
               
            
         (1)  Čistost, navedena v tem stolpcu, je bila minimalna stopnja čistosti aktivne snovi, uporabljene za oceno v skladu s členom 8 Uredbe (EU) št. 528/2012. Čistost aktivne snovi v proizvodu, danem na trg, je lahko enaka ali drugačna, če je dokazano tehnično enakovredna aktivni snovi iz ocene.
      
         (2)  Za izvajanje splošnih načel iz Priloge VI k Uredbi (EU) št. 528/2012 so vsebina in sklepne ugotovitve poročil o oceni na voljo na naslednjem spletišču Komisije: http://ec.europa.eu/comm/environment/biocides/index.htm.
      
         (3)  Uredba (ES) št. 470/2009 Evropskega parlamenta in Sveta z dne 6. maja 2009 o določitvi postopkov Skupnosti za določitev mejnih vrednosti ostankov farmakološko aktivnih snovi v živilih živalskega izvora in razveljavitvi Uredbe Sveta (EGS) št. 2377/90 in spremembi Direktive 2001/82/ES Evropskega parlamenta in Sveta ter Uredbe (ES) št. 726/2004 Evropskega parlamenta in Sveta (UL L 152, 16.6.2009, str. 11).
      
         (4)  Uredba Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (UL L 70, 16.3.2005, str. 1).